Gerna van Graan - Brackenfell - Sy is baie opgewonde dat sy aan die einde van die maand by die studentewoonstel gaan trek. Die adres is John Gainsfordstraat 16, Brackenfell. Sy bly naby die kollege waar sy studeer. Die huis is omtrent 2 huise agtermekaar naby haar kollege. (Dit is 'n studentehuis).
Louw en Sophie Le Roux - Wellington - Ons kleindogter het op 3 Januarie 'n groot motorongeluk gehad. Ons is vir die Here baie, baie dankbaar dat sy lewe en dat sy nie verlam is nie deur dat haar agternek amper gebreek en dit is in gips. Sy moet vir 6 weke nekstut dra. Die motor is afgeskryf. Sy gaan nou vir die eerste jaar kollege toe en leer vir die onderwys.
Die Paasfees soos ons dit vandag hou, is die fees wat ons vier wanneer ons dink aan Jesus wat gekruisig is, maar daar was al klaar 'n Paasfees voor daardie tyd. Ons lees dat Jesus op die Paasfees gekruisig is. Die eerste Paasfees was gevier in Egipte, meer as 2000 jaar voor Christus. Toe was die Israeliete slawe in Egipte. Die Here het vir Moses ges� hy moet bid, en dan sal die Here 10 plae stuur om die mense van Egipte te straf. Die tiende plaag was dat die oudste seun van elke huis van die mense in Egipte sal sterf. Maar die Here het vir die Israeliete ges� elke huisgesin moet 'n skaaplam slag en dit eet, en hulle moet die bloed smeer teen die deur. En daardie aand, as hulle huis se deur bloed aan het, dan sal die oudste seun in hulle huis nie sterf nie. Die Here het sy volk toe daardie aand gered, en die Israeliete het daardie wonderwerk van die Here elke jaar gevier, dit was die Paasfees, die woord kom van die Hebreeus wat beteken verbygaan, die engel wat die mense gestraf het, het verbygegaan, en hulle nie gestraf nie. Maar hierdie wonderwerk, het gebeur toe die maan vol was. En daarom het die Jode hierdie fees elke jaar gehou op die Vrydag, hulle Sondag, net na die volmaan wat na daardie datum is. Daarom wag hulle elke jaar tot na middel Maart, en dan is Paasfees op die Vrydag na die eerste volmaan, en daarom verander die datum elke jaar, omdat die maan nie altyd dieselfde tyd vol is nie.
Cisca Cilliers van Kuilsrivier is Vrydagaand die 15de Februarie in die Tygerberg hospitaal aan lewerkanker oorlede. Sy was baie maal in haar lewe siek en het die laaste tyd ook baie erg arthritus gehad en haar hande het inmekaar getrek. Sy was baie lief om koeke en terte te bak, vir die basaar en vir baie ander mense. Sy het gereeld met mense se verjaarsdag 'n tert vir hulle gebring en sy was nooit lui om te gesels nie. Cisca was 67 jaar oud en sy en Stef was 44 jaar getroud. Sy was 'n mooi gelowige mens en het gereeld die kans gebruik om voor in die kerk te kom staan en bid, al het haar hande baie gepyn.Die roudiens is gehou op Dinsdag 19 Februarie en wanneer haar plaat klaar gemaak is, sal dit ook voor by die kerk teen die muur van herinnering aangebring word. Cisca was altyd fluks met die bak vir die basaar - daar was verskillende poedings wat sy gebring het. Die heerlikste gebakte poeding! Probeer gerus sodat ons almal kan waardeer omdat sy gewillig was om die resep uit te deel. Dink wat 'n wonderlike mens tannie Cisca was. Hier is 'n resep van Cisca uit haar eie handskrif, soos ons altyd vir haar sal onthou.